Document ID: 31978R1037

ΚΑΝΟΝΙΣΜΟΣ (ΕΟΚ) αριθ. 1037/78 ΤΟΥ ΣΥΜΒΟΥΛΙΟΥ της 22ας Μαΐου 1978 περί τροποποιήσεως του παραρτήματος του κανονισμού (ΕΟΚ) αριθ. 804/68 "περί κοινής οργανώσεως αγοράς στον τομέα του γάλακτος και των γαλακτοκομικών προϊόντων"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι, κατά τις διατάξεις του άρθρου 17 παράγραφος 1 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(2), όπως τροποποιήθηκε τελευταία από τον κανονισμό (ΕΟΚ) αριθ. 2560/77(3), είναι δυνατό να χορηγηθούν επιστροφές κατά το μέτρο που είναι αναγκαίο για να καταστεί δυνατή η εξαγωγή αυτών των προϊόντων ως έχουν ή υπό μορφή εμπορευμάτων που περιλαμβάνονται στο παράρτημα-
ότι πρέπει να προβλεφθεί η δυνατότητα χορηγήσεως επιστροφών για τα γαλακτοκομικά προϊόντα, τα οποία έχουν ενσωματωθεί σε εμπορεύματα που υπάγονται στην κλάση 22.09 του Κοινού Δασμολογίου, λαμβανομένης υπόψη της εξελίξεως των τιμών τους στο διεθνές εμπόριο, για να επιτραπεί στις εξαγωγικές βιομηχανίες των εν λόγω εμπορευμάτων να χρησιμοποιούν γαλακτοκομικά προϊόντα κοινοτικής καταγωγής- ότι, για το σκοπό αυτό πρέπει να συμπληρωθεί το παράρτημα του κανονισμού (ΕΟΚ) αριθ. 804/68-
ότι, εξ άλλου, η κλάση 21.07 περιλαμβάνεται ολόκληρη στο εν λόγω παράρτημα- ότι στη νέα τελωνειακή ονοματολογία για τα γεωργικά προϊόντα, η οποία εθεσπίσθη σύμφωνα με τη σύσταση του Συμβουλίου περί τελωνειακής συνεργασίας, τα προϊόντα που είχαν υπαχθεί στη δασμολογική διάκριση 17.05 Α κατατάσσονται πλέον στη νέα δασμολογική διάκριση 21.07 Ζ- ότι η δασμολογική διάκριση 17.05 Α δεν περιελαμβάνετο στο παράρτημα του κανονισμού (ΕΟΚ) αριθ. 804/68 και ότι καμμία επιστροφή δεν εχορηγείτο, βάσει αυτού του κανονισμού, για τα γαλακτοκομικά προϊόντα, τα οποία είχαν εξαχθεί υπό μορφή εμπορευμάτων υπαγομένων στη δασμολογική αυτή διάκριση- ότι, ως εκ τούτου, πρέπει, για λόγους ερμηνευτικής σαφηνείας, να αποκλεισθεί από το παράρτημα του κανονισμού (ΕΟΚ) αριθ. 804/68 η διάκριση 21.07 Ζ-
ότι για τους ίδιους λόγους σαφηνείας ενδείκνυται να αντικατασταθεί αυτό το παράρτημα από ένα νέο κείμενο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 804/68 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 22αΜαΐου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Μαΐου 1978.

Labels: 3
17
6